**ការសម្ភាសរបស់លោកយាយស៊ន ញ៉**

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះស៊ន ញ៉។

ការសង្ខេបប្រវត្តិរបស់លោកយាយស៊ន ញ៉

*លោកយាយស៊ន ញ៉មានអាយុ៦៧ឆ្នាំ​ មានកូន៤នាក់ ស្រី៤ នៅភូមិបឹងអំបោសក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាម។*

ក៖ ចឹងជាដំបូងខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយៗពួកគាត់បានស្គាល់និងបានដឹងពីប្រវត្តិឪពុកម្ដាយនិងដូនតាចឹងសំរាប់យាយយល់ព្រមដើម្បីអោយកូនដាក់ការសម្ភាសទាំងអស់និងទៅក្នុងវេបសាយសាលាទេយាយ?

ខ៖ ព្រម។

ក៖ អត់អីទេណេះយាយណេះ?

ខ៖ ចាស!

ក៖ បាទចឹងសំរាប់ខ្ញុំជាអ្នកសម្ភាសយាយខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសយាយគឺនៅថ្ងៃទី៣០ខែ៧ឆ្នាំ២០២០ហើយការសម្ភាសទាំងអស់និងគឺធ្វើឡើងនៅភូមិនិងភូមិអីគេយាយ?

ខ៖ ភូមិបឹងអំបោសក្នុង។

ក៖ ភូមិបឹងអំបោសក្នុង?

ខ៖ ចាស!

ក៖ ចុះឃុំ?

ខ៖ ឃុំគៀនជ្រៃ។

ក៖ ស្រុកកំពង់សៀម ខេត្តកំពង់ចាម?

ខ៖ ហ្នឹងហើយ!

ក៖ អូ៎បាទយាយ!

ខ៖ ស្រុកកំពង់សៀម ខេត្តកំពង់ចាមឃុំគៀនជ្រៃ។

ក៖ បាទយាយចុះមានឈ្មោះហៅក្រៅអត់យាយអូ៎ច្រឡំឈ្មោះយាយរបស់យាយទាំងត្រកូលម៉ងឈ្មោះអីគេយាយ?

ខ៖ ឈ្មោះតាស៊នយាយញ៉ ស៊នញ៉។

ក៖ យាយឈ្មោះស៊នញ៉?

ខ៖ ចាស! អានិងឪពុក។

ក៖ ចឹងយាយឈ្មោះយាយញ៉?

ខ៖ ចាស!

ក៖ អូ៎ស៊នញ៉ចុះមានឈ្មោះហៅក្រៅអត់យាយ?

ខ៖ ហៅក្រៅ..។

ក៖ យាយកាលពីក្មេងធ្លាប់មាននរណាគេហៅឈ្មោះយាយអីផ្សេងពីឈ្មោះញ៉ហ្នឹងអត់?

ខ៖ គេហៅ..។

ក៖ ហៅលេងហាស?

ខ៖ ហៅលេងហៅផន។

ក៖ ហៅផនហោសយាយ?

ខ៖ ចាស!

ក៖ បាទយាយបាទចុះយាយសព្វថ្ងៃយាយអាយុប៉ុន្មានយាយ?

ខ៖ ខ្ញុំអាយុហុកប្រាំពីរហើយ!

ក៖ ហុកសិបប្រាំពីរឆ្នាំណេះយាយ?

ខ៖ ហ្នឹងហើយ!

ក៖ ចុះយាយកើតនៅថ្ងៃខែឆ្នាំណាយាយចាំអត់?

ខ៖ អត់ចាំ។

ក៖ ឆ្នាំមួយពាន់ប្រាំបួនរយប៉ុន្មានក៏យាយអត់ចាំដែរណេះយាយណេះ?

ខ៖ ចាស!

ក៖ អូ៎បាទយាយចុះអើឆ្នាំជូត ឆ្លូវ ខាល ថោះយាយឆ្នាំអីគេយាយ?

ខ៖ ខ្ញុំឆ្នាំមមី។

ក៖ មមីណេះយាយណេះ?

ខ៖ ចាស!

ក៖ ចុះយាយកើតនៅភូមិកំណើតដែរយាយកើតម៉ងយាយកើតនៅណាយាយ?

ខ៖ នៅហ្នឹងតែម៉ងភូមិហ្នឹងម៉ង។

ក៖ នៅស្រុកហ្នឹងហោសយាយ?

ខ៖ ហ្នឹងហើយ!

ក៖ អូ៎បាទយាយបាទចុះអើយាយមានបងប្អូនបង្កើតចំនួនប៉ុន្មាននាក់ទៅយាយ?

ខ៖ បងប្អូនបង្កើតអើឥឡូវស្លាប់ពីរហើយ!

ក៖ អូ៎!

ខ​៖ វាប្រាំពីរនាក់ទាំងអស់។

ក៖ តែស្លាប់អស់ពីរណេះយាយណេះ?

ខ៖ ហ្នឹងហើយ!

ក៖ អូ៎!

ខ៖ សុទ្ធតែប្រុសស្រីអើគាត់អាយុចាស់ហើយគាត់ស្លាប់ហោសមែនស្លាប់ជំនាន់អាពតណាទេ។

ក៖ អូ៎គាត់ទើបស្លាប់ថ្មីៗហ្នឹងដែរហោសយាយ?

ខ៖ អើបងមួយនោះស្លាប់ប្រហែលបីឆ្នាំជាងរួចបងមួយទៀតនេះទើបស្លាប់ឆ្នាំទៅ។

ក៖ អូ៎បាទចុះយាយគិតថាអើបងៗរបស់យាយពួកគាត់ពួកគាត់ឈ្មោះអីខ្លះយាយ?

ខ៖ បងៗណុង។

ក៖ ដែរនៅរស់ទាំងបងទាំងប្អូនយាយ?

ខ៖ នៅរស់ហោស?

ក៖ បាទ!

ខ៖ ឈ្មោះស៊ន សៀនអូ៎គាត់ណុងងាប់ហើយបងគេណោះ។

ក៖ អូ៎!

ខ៖ មានតែនៅយាយស៊នបងស្រីខ្ញុំមួយ។

ក៖ ហើយ..?

ខ៖ ហើយមកបន្ទាប់មកទៀតឈ្មោះតាយួន។

ក៖ អូ៎!

ខ៖ តាយួនណុង..។

ក៖ បាទយាយ!

ខ៖ អើតាយួនណុងគាត់ម៉ែខ្ញុំនិងគាត់នៅធ្វើប្រាំងនៅធ្វើចុងព្រែកក្នុងព្រៃ។

ក៖ បាទយាយបាទ!

ខ៖ អើមួយជំនាន់ណុងយួននៅក្នុងខ្មែរណុងខ្លះ។

ក៖ បាទយាយ!

ខ៖ ហ្នឹងហើយអាលែងគេហៅស្អីជនអីឥន្តោប្រវែសន៍អីមួយជំនាន់គេម៉េចនោះ។

ក៖ ជនឥន្តោប្រវែសន៍ហោសយាយ?

ខ៖ អើមួយជំនាន់ណុងអើយប៉ុន្តែយួននោះស្លូតៗទេមកនៅជាមួយខ្មែរហ្នឹងរួចវាកើតកូនជាមួយយួនគេហៅអាយួនៗ។

ក៖ បាទយាយបាទ!

ខ៖ ហ្នឹងហើយ!

ក៖ ចុះបន្ទាប់មកទៀតយាយ?

ខ៖ បន្ទាប់ទៀតបងគេនេះនិងអ៊ុំណៃ។

ក៖ អូ៎បាទយាយ!

ខ៖ ចាស!

ក៖ ចុះមកទៀតយាយ?

ខ៖ ហើយអើបងទីមួយធំស៊នណុងស្រីណុងបន្ទាប់គាត់ងាប់រួចចុះមកទៀតមកខ្ញុំ។

ក៖ អូ៎!

ខ៖ ខ្ញុំមកបានប្អូនពៅនៅកោះរាល់ថ្ងៃនេះ។

ក៖ បាទយាយបាទ!

ខ៖ ប្រុសអាណុង។

ក៖ ចុះអើស្លាប់ប៉ុន្មាននាក់យាយ?

ខ៖ ស្លាប់ពីរហើយ!

ក៖​ ពីរនាក់ហោសយាយ?

ខ៖ ចាស!

ក៖ បងធំនិងបងទីប៉ុន្មាន?

ខ៖ បងធំនិងបងទីបី។

ក៖ អូ៎បាទយាយចុះអើបងទីពីរគាត់អ្នកនៅណាយាយ?

ខ៖ គាត់នៅផ្ទះកូននៅហ្នឹងហាស!

ក៖ នៅចិតផ្ទះយាយដែរហោស?

ខ៖ ចាស! ផ្ទះទីនោះផ្ទះម៉ស៊ីនស្រូវហ្នឹងហាស!

ក៖ អូ៎បាទយាយបាទ!

ខ៖ បន្តែឥឡូវគាត់ទៅនៅជាមួយកូនអីណោះទៅលេងកូនប៉ុន្មាន។

ក៖ គាត់ឈប់ធ្វើអីហើយណេះយាយណេះ?

ខ៖ ចាស់ហើយអើមានធ្វើអី។

ក៖ គាត់នៅជាមួយកូនចៅគាត់?

ខ៖ ចាស! កូនយកទៅលេងនៅណុង។

ក៖ បាទយាយរួចចុះបន្ទាប់មកទៀតយាយបងបន្ទាប់មកទៀតគាត់នៅណា?

ខ៖ នៅហ្នឹងដែរ។

ក៖ នៅហ្នឹងដែរហោសយាយ?

ខ៖ នៅហ្នឹងទាំងអស់គ្នាគ្មានទៅណាទេ។

ក៖ អូ៎បាទយាយ!

ខ៖ អើមានតែយាយស៊នគាត់ទៅលេងកូននៅជីមាន់ហោស!

ក៖ អូ៎នៅដារជីមាន់យើងហ្នឹងហី?

ខ៖ ហ្នឹងហើយនៅជីមាន់ផ្សារជីមាន់។

ក៖ បាទយាយបាទរួចចុះអើយាយគិតថាយាយធ្លាប់មានអនុស្សាវរីយ៍ជាមួយបងប្អូនយាយកាលយាយនៅក្មេងៗអត់យាយ?

ខ៖ អើមនុស្សកំសត់កំរពីដើមមកជាមួយបងប្អូនចេះតែនឹកហើយ!

ក៖ អូ៎!

ខ៖ ចាស!

ក៖ បាទយាយបាទ!

ខ៖ ហ្នឹងហើយនៅធ្វើស្រែធ្វើប្រាំងនិងទូលល្អីអាបងរែកស្រូវពូជយកទៅសាបទៅអើវាចេះតែនឹកឃើញហើយកំសត់ពីដើមហោស!

ក៖ បាទយាយបាទរួចចុះអើចឹងឪពុករបស់យាយឈ្មោះអីគេយាយ?

ខ៖ តាស៊ន។

ក៖ ស្អីគេស៊នយាយ?

ខ៖ ឪពុកគាត់ហោស?

ក៖ ឪពុកគាត់ឈ្មោះអីគេស៊ន?

ខ៖ សួនតាសួន។

ក៖ សួនស៊នណេះយាយ?

ខ៖ ហ្នឹងហើយ!  
ក៖ សួនស៊នចុះម្ដាយរបស់យាយវិញ?

ខ៖ ម្ដាយខ្ញុំយាយឈ្មោះយាយឯម។

ក៖ យាយឯមត្រកូលគាត់អីគេឯមយាយ?

ខ៖ ត្រកូលអ៊ុចឯម។

ក៖ អ៊ុចហោស?

ខ៖ អើ!

ក៖ អ៊ុចឯមប៉ុន្តែតាគាត់ឈ្មោះតាអ៊ុចណេះយាយណេះ?

ខ៖ ចាស!

ក៖ អូ៎បាទយាយចុះអើឪពុកម្ដាយរបស់យាយខូចអស់ហើយណេះយាយ?

ខ៖ ខូចអស់ហើយ!

ក៖ អូ៎ខូចអស់ហើយណេះយាយណេះចុះប៉ុន្តែអើពួកគាត់នៅពួកគាត់អ្នកស្រុកនៅណាយាយឪពុកម្ដាយរបស់យាយ?

ខ៖ ឪពុកម្ដាយនៅនិងត្រពាំងអំពិល។

ក៖ អូ៎!

ខ៖ ឪពុកហាស!

ក៖ បាទ!

ខ៖ គាត់មកដណ្ដឹងម៉ែខ្ញុំនៅភូមិនិងនៅហ្នឹងតែម៉ងទៅ។

ក៖ អូ៎បាទយាយបាទ!

ខ៖ អើ!

ក៖ រួចចុះអើឪពុករបស់យាយកាលគាត់នៅរស់គាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅយាយ?

ខ៖ អើយធ្វើប្រាំងដាំត្រសក់ទៅធ្វើប្រាំងអើមួយជំនាន់នោះមានជួនណាកណ្ដុរស៊ីអស់រលីងទៅអត់។

ក៖ អូ៎!

ខ៖ ជិកពោត ជីកក្ដួចហ្នឹងទៅ។

ក៖ អូ៎!

ខ៖ មួយជំនាន់ណុងហោសវេទនាណាស់មួយជំនាន់ខ្ញុំរស់នៅរកចិញ្ចឹមកូនមកខ្ញុំក៏ទាន់ដែរនៅតូចៗនៅស្មាហ្នឹងឡើងគាត់អោយចិតពោតហើយលាយបាយ។

ក៖ អូ៎ហ្នឹងជំនាន់ណាហុកជាងរឺមួយក៏ចិតជាងយាយ?

ខ៖ អាហ្នឹងជំនាន់មុនប៉ុលពត។

ក៖ ជំនាន់ហុកជាងជំនាន់លុនណុលហ្នឹងហីយាយ?

ខ៖ ហ្នឹងហើយ!

ក៖ យាគកុងអី?

ខ៖ ​ណុងហើយខ្ញុំកើតប៉ុលពតយាគកុងនិងខ្ញុំអាយុម៉្ភៃមួយហោស!

ក៖ បាទយាយបាទ!

ខ៖ អាយុបានម៉្ភៃមួយហើយរួចខ្ញុំដឹងហើយកំសត់ជាមួយម៉ែឪមកណោះ។

ក៖ អូ៎បាទយាយ!

ខ៖ ហ្នឹងហើយ!

ក៖ រួច..?

ខ៖ ដល់ទៅពេលគាត់ចាស់ទៅគាត់មានអីទេគាត់ស្លាប់ដោយរោគ៌ាចាស់ទុំគាត់ខ្លួនគាត់ទេ។

ក៖ បាទយាយ!

ខ៖ មកវេទនាជំនាន់អាពតដល់មកចូលអាពតរត់ជំនាន់អាមេរិចគេចាក់អាប៉េចាក់បង្ហើយប្រាំពីរថ្ងៃនិងអើយទៅនៅព្រៃណោះអើកាលណុងខាងណេះស្រណុក។

ក៖ បាទយាយ!

ខ៖ ខាងណោះរំដោះ។

ក៖ បាទ!

ខ៖ គេហៅរំដោះហោស!

ក៖ បាទ!

ខ៖ អើហៅរំដោះសេអាម៉េចគេហោសជំនាន់ណុងរួចអាខាងរំដោះណុងអូសអាភូមិឯងអ្នកស្រុកណុងដណ្ដើមគា្នចឹងហាស!

ក៖ បាទយាយ!

ខ៖ ដណ្ដើមណុងទៅដេកប្រាំងណុងរួចអាខាងលុនណុលអីណេះគេគ្មានទេទាញយកទៅដេកអីណោះអើប្រជាជនទៅអស់ហើយរួចទាហ៊ាននៅបន្ទាយភូមិអំពិលរួចទៅអីណុងមានអីអ៊ីខាងលុនណុលណុងអាប៉េណុងគេហៅអាប៉េទៅចាក់អូ៎យគ្មានទេតាំងពីស្រូវជង្រុកអីកំពប់អារត់អារាយអស់ហើយរួចទៅរត់អូ៎កាលណុងបើវាចាក់តាមជួរព្រែកណុងងាប់អស់។

ក៖ អូ៎!

ខ៖ ប៉ុន្តែវាចាក់ក្រោមខាងក្រោម។

ក៖ បាទយាយបាទ!

ខ៖ អាខ្លះត្រូវតែដុំដីណុងក៏វាងាប់ដែរមួយជំនាន់ណុងវាជិតនៅឆ្ងាយអានៅជិតខ្ញុំនៅជិតប្រហែលចាក់ប្រហែលរទេះរួចមនុស្សនៅមាត់ព្រែកចឹងហាស!

ក៖ អូ៎!

ខ៖ រួចនិយាយពីដុំដីហ៊ាងអើយប៉ុនៗនិងធ្លាក់មកលើអាលែងព្រៃនោះអើឯងទៅជ្រកព្រៃធ្វើរោងមានទេនាំគា្នក្រាបតាមជើងព្រែកនិងដល់វាចាក់ផុតមួយខ្សែហ្នឹងទៅនាំគា្នរត់មកអាណាស្រវ៉ាបានអាខោៗអាវនិងខ្ញុំវេចខោអាវនិងរត់មកស្រូវអង្ករណុងកំពប់អស់ហើយទាំងជង្រុកនៅណុង។

ក៖ អូ៎បាទយាយ!

ខ៖ កន្លែងណុងរួចទៅដល់ពេលមកដល់ផ្ទះអើយយើងបើមកផ្ទះនិងបានអីស៊ីបើមិនទៅយកហ៊ាងអើយប៉េអាប៉េសពីដើមមិនមែនដូចអាប៉េយើងឥឡូវទេណាស់អាប៉េចំណាប់បីល្អីប៉ុនៗណុងនាំគា្នទៅច្រកស្ងាត់អាប៉េអោយតែលឺអាយន្តហោះអាស្លាបកាត់និងមកនាំគា្នពួនហើយអត់អោយឃើញដើរទេច្រកនិងលើកទូលហែងជញ្ជូនថាជញ្ជូនហែងទាល់តែអស់ព្រលឹងនិងចុងសក់វេទនារួចខ្ញុំទ្រោមតាំងពីណុងបានខ្ញុំថាអើវេទនា។

ក៖ ហ្នឹងជំនាន់លុនណុលណេះយាយ?

ខ៖ ហ្នឹងហើយជំនាន់លុនណុលម្ខាងរំដោះម្ខាងលុនណុលម្ខាង។

ក៖ ដោយសារពេលណុងអើមានគ្រាប់ផ្លោងច្រើនចឹងយើងមានត្រង់សេមានអីជីកពួនណេះ?

ខ៖ អើមានត្រង់សេមានអន្លុងរាល់តែថ្ងៃមិនទាន់លុបជិតល្អផង។

ក៖ អូ៎!

ខ៖ ជួនណាចុះពីលើផ្ទះនិងទៅគ្រាំង។

ក៖ បាទយាយ!

ខ៖ ខ្ញុំនឹកថាអើយកំសត់ណាស់រួចទៅរួចពិអាត្រង់សេនិងទៅរួចពីអាគេចាក់ប្រាំពីរថ្ងៃណុងបញ្ចប់ប្រាំពីរថ្ងៃណុងរៀងធូរបន្តិចរត់ពីនិងទៅម្លិចអីហ្នឹងបើទៅរត់ដល់ម្លិចណុងអារម្មណ៍កាលណុងវាបាញ់ធ្លុះឆ្នាំងសំលអីម្លិចណុងទៀត។

ក៖ អូ៎!

ខ៖ ចឹងបានថាហីអើចប់វេទនាណាស់ជំនាន់គ្រាប់ផ្លោងណុងហើយជំនាន់អាប៉េចាក់ណុងរួចតែពីណុងទៅមិនដាច់ដាច់មកចូលអាពត។

ក៖ បាទយាយ!

ខ៖ គេវ៉ៃដាច់លុនណុលទៅចូលអាពតទាហ៊ានចេញមកទាំងហ្វូងមកអើមួយជំនាន់ណុងបាយរួមហាស!

ក៖ បាទយាយ!

ខ៖ អើប្រាំងម៉ឺនស្មានិងអីនៅធ្វើការអើយជំនាន់អាហ្នឹងដាច់រំដោះហើយចូលអាពតម្ដង។

ក៖ បាទយាយបាទប៉ុន្តែពេលណុងគេជំលាសយាយទៅណាយាយជំនាន់ប៉ុលពត?

ខ៖ ជំលាសខ្ញុំជំនាន់ប៉ុលពតគេជំលាសខ្ញុំទៅគគរមីបងណុងហាសកើតបានតែម៉្ភៃថ្ងៃណារួចអើគេស៊ីបាយរួមគេណុងកើតមកស៊ីបាយរួមហើយតាមផ្ទះតាមអីអត់អោយមានភ្លើងហ៊ុយតែហ៊ុយនិងគេតាមដានចាប់យកទៅវ៉ៃចោលទាំងល្ងាចហ្នឹង!

ក៖ អូ៎!

ខ៖ អើចេកដាំខ្លួនឯងក៏មិនហ៊ានស៊ីអើដំឡូងដាំខ្លួនឯងក៏មិនហ៊ានស៊ីដែរគេគាស់ដាក់រោងបាយអស់ហើយ!

ក៖ យើងអត់មានលួចស៊ីលួចអីទេណេះយាយណេះ?

ខ៖ អើយលួចស៊ីងាប់គេឃើញងាប់។

ក៖ អូ៎!

ខ៖ រួចគេតាមដានយើងយ៉ាងហ្នឹង!

ក៖ បាទយាយបាទរួចចុះអើយាយគិតថាចឹងគេអោយយើងធ្វើអីគេនៅណុងនៅគគរហ្នឹង?

ខ៖ ខ្ញុំបានតែម៉្ភៃថ្ងៃណុងទៅដល់ណុងទាស់រឹងខ្លួនអើដើរពីត្រឹមជំនាន់ណុងមានអីជិះបីកូនទៅអាកូនណុងទៀតវាយំៗហែងគ្មាននរណាជួយបីបាន។

ក៖ អូ៎!

ខ៖ ទៅដល់រឹងខ្លួនខ្ញុំថាងាប់ហើយមួយជំនាន់ណុងកូនខ្ចីណុង។

ក៖ អូ៎ពេលប៉ុលពតចូលដំបូងៗយាយនៅកូនខ្ចីហោសយាយហោស?

ខ៖ ហ្នឹងហើយ!

ក៖ អូ៎!

ខ៖ ដល់ទៅពេលគេដាច់ហ្នឹងកូនខ្ចីអើគេទើបការអោយប៉ុន្មានម៉្ភៃប្រាំគូរវត្តក្នុងចាប់ផ្ទឹមការមួយជំនាន់ណុងស្លៀកតែខោខ្មៅអាវខ្មៅ។

ក៖ បាទយាយបាទចុះអើយាយគិតថាចឹងយើងអត់បានធ្វើអីទេជំនាន់ប៉ុលពតយើងអាលែងតែកូនខ្ចី?

ខ៖ កូនខ្ចីបានទៅណុងបានម៉ែក្មេកណុងគេអោយគាត់រកថ្នាំយើងដាំផឹកបានជាស្រួលទៅគេអោយរែកអាចម៍គោ។

ក៖ អូ៎!

ខ៖ អើឯងកូនខ្ចីគេអោយរែកអាចម៍គោធ្វើជីយកទៅដាក់ស្រែ។

ក៖ បាទយាយប៉ុន្តែពេលណុងយាយអាយុប៉ុន្មានហើយយាយ?

ខ៖ ពេលណុងខ្ញុំអើមើលខ្ញុំការម៉្ភៃមួយទៅ..។

ក៖ ម៉្ភៃពីរហាសណេះយាយ?

ខ៖ ម៉្ភៃពីរហ្នឹងខ្ញុំការម៉្ភៃពីរហ្នឹងវាអាយុម៉្ភៃពីរម៉្ភៃបីហ្នឹង!

ក៖ បាទយាយបាទ!

ខ៖ អោយរែកអាចម៍គោហ្នឹង!

ក៖ អូ៎បាទយាយរួចចុះបងប្អូនយាយ?

ខ៖ ហ្នឹងទៅហែងទាំងអស់គា្នណុង។

ក៖ ទាំងឪពុកម្ដាយទាំងបងប្អូន?

ខ៖ ហ្នឹងហើយទាំងអស់គា្នណុងរួចទៅអើ..!

ក៖ អូ៎!

ខ៖ ប៉ុន្តែទៅអ៊ីណុងគេហៅថាមកនៅកងទីមួយកងទីពីរនៅគ្រប់រាយកងមាសទាំងអស់។

ក៖ បាទយាយបាទ!

ខ៖ អាខ្លះទៅនៅកងមាសទៅអាខ្លះនៅអ៊ីគគរហ្នឹងទៅប៉ុន្តែដល់ទៅណុងគេមិនអោយជួបបងប្អូនទេ។

ក៖ បាទ!

ខ៖ យើងទៅបានពេលណាដើរទៅជួបបងប្អូនមក។

ក៖ បាទយាយបាទ!

ខ៖ ជំនាន់ណុងហោស!

ក៖ អូ៎!

ខ៖​ គ្មានអោយដើរមើលបងប្អូនណាទេបាននៅណុងទៅមួយឆ្នាំជាងអើរួចមេអាលែងមេអាពតឈ្មោះនាយគឿនៗមួយណុង។

ក៖ បាទយាយ!

ខ៖ មេណុងខ្លាំងគេហើយម៉ាគរណុងម៉ាប៉ុន្មានប្រាំកងណុងមេមិត្តគៀនគេណុងហាស!

ក៖ បាទយាយបាទ!

ខ៖ មេគេឆោតរួចអោយដល់ទៅពេលអាណាធ្វើអីអាណាកូនខ្ចីមិនធ្វើអីអាណាសួនតួគេហៅសួនតួកំលាំងម៉េចក៏លឺដែរ។

ក៖ បាទយាយបាទ!

ខ៖ ខ្លាចគេរាបអស់មានអាណាងើបអាណាហ៊ានងើបបើងើបទៅយកវ៉ៃចោល។

ក៖ អូ៎បាទយាយបាទ!

ខ៖ ហើយខ្លាចគេអើខ្លាចងាប់។

ក៖ ត្រូវយាយត្រូវ!

ខ៖​អើខ្លះគា្នឃ្លានពេកគេលួចកាចពោតគេហៅគេទាន់គេយកវ៉ៃចោលណុងពេញ។

ក៖ បាទយាយរួចចុះយាយគិតថាយើងឈឺម៉េចទៅយាយ?

ខ៖ ឈឺល្មមៗឈឺក៏មានថ្នាំអីអោយយើងលេបមានតែអាថ្នាំដូចអាចម៍ទន្សាយ។

ក៖ អូ៎!

ខ៖ លេបទៅវាប៉ុន្តែមួយជំនាន់ណុងដូចគេ..។

ក៖ អត់ឈឺដែរ?

ខ៖​ អត់ឈឺអីដែររួចបបងមួយការបាយនិងមួយវែករួចមិនសូវជាអី។

ក៖ អត់អីដែរណេះយាយណេះ?

ខ៖ អើចេះតែរស់ផងវេទនាដែរ។

ក៖ អូ៎បាទយាយបាទ!

ខ៖ ប៉ុន្តែវាគ្មានកំលាំងអើវាអាងាប់ហើយហ្នឹងអាឃ្លាននិងវាប្រហែលគា្នឥឡូវយើងឃ្លានទៅស៊ីពេកក៏ងាប់។

ក៖ បាទយាយបាទ!

ខ៖ អើអាងាប់ណុងខ្លាំងជាងអាស៊ី។

ក៖ អូ៎!

ខ៖ ហើយចេះតែខ្លាចគេ។

ក៖ បាទយាយ!

ខ៖ វាលែងឃ្លានអស់ទៅហើយ!

ក៖ បាទយាយរួចចុះអើយាយគិតថាចឹងរបបអាហារយើងហូបបបរមែនយាយហូបបាយ?

ខ៖ ហូបបបរ។

ក៖ ហូបបបរណេះយាយ?

ខ៖ ល្ងាចបាយព្រឹកបបរប៉ុនអាសូរអោយគ្នាឆ្អែតទៅអើរបៀបថាបើយើងនេះយើងស៊ីអើអាណាវាត្រូវគា្នទៅវាឆ្អែតទៅ។

ក៖ យើងអត់ទៅអត់ទៅ?

ខ៖ យើងវាមិនឆ្អែតវានៅតែមិនឆ្អែត។

ក៖ អូ៎បាទយាយបាទរួចចុះឪពុកម្ដាយយាយគេអោយធ្វើអីពេលណុងយាយ?

ខ៖​ គេអោយមើលកូនអោយគេ។

ក៖ មើលកូនហោស?

ខ៖ អាកូនតូចៗអាប៉ុនចៅមិញអីហ្នឹងទៅម្នាក់បីទៅបើធំតិចបួនប្រាំអីទៅ។

ក៖ អូ៎បាទយាយ!

ខ៖ រួចម៉ែខ្ញុំមើលដល់អាចៅខ្លួនឯងនិងកូនខ្លួនឯងហ្នឹង!

ក៖ បាទយាយ!

ខ៖ មើលដូចកូនខ្ញុំអីហ្នឹងទៅនៅយោលដើរយោលអង្រឹងយាយៗនិងអាណាចៅណារៀងធំតិចទៅវាចេះរត់លេងចឹងបីបួនម្នាក់ចឹងទៅ។

ក៖ អូ៎បាទយាយបាទ!

ខ៖ នរណាចៅតូចបីពីរចឹងទៅ។

ក៖ បាទយាយរួចចុះអើយាយគិតថាបងៗរបស់យាយគេអោយធ្វើការអីយាយ?

ខ៖ គេអោយទៅធ្វើទៅភ្ជួរទៅ។

ក៖ ភ្ជួរ?

ខ៖​ ភ្ជួរស្រែ។

ក៖ និយាយរួម..?

ខ៖ ជំនាន់អាពតណុង។

ក៖ មានកាប់ដីរែកដីអត់យាយ?

ខ៖ រែកអូយនិយាយពីរឿងដីរែកហោសខ្ញុំនៅអាលែងនៅក្រមុំមិនទាន់មានប្ដីនិងគេហៅចល័តណុង។

ក៖ បាទយាយ!

ខ៖ អើរែកអាលែងស្អីល្ពៀកទំនប់ត្រួយចេកនេះ។

ក៖ អូ៎បាទយាយ!

ខ៖ ហ្នឹងហើយដូចលឺសុទ្ធតែវាស់ម៉ែត្ររែកចាក់ភ្លឺរែកដាក់ទំនប់ត្រួយចេកណុងឡើងអើយវេទនាសព្វកន្លែងហើយខ្ញុំ។

ក៖ ចឹងហោសយាយ?

ខ៖ ទៅស្អីខ្វិតធំហោសក៏ទៅត្រួយចេកណុងនៅរាបខែ។

ក៖ អូ៎!

ខ៖ អាហ្នឹងអត់ទាន់មានប្ដីហាស!

ក៖ បាទយាយ!

ខ៖ អើនៅលីវ។

ក៖ ចុះយាយគិតថាអើការងារអីគេការងារណាដែរពិបាកជាងគេដែរយាយចងចាំថានៅជំនាន់ប៉ុលពតយាយចងចាំអត់ភ្លេច?

ខ៖ ចងចាំអាទាំងអស់ហ្នឹង!

ក៖ សុទ្ធតែពិបាកទាំងអស់?

ខ៖ សុទ្ធតែពិបាកទាំងអស់នឹកឃើញឡើងវាពិបាកទាំងអស់នឹកឃើញតាំងពីស្លៀកពាក់ឡើងដល់មកឃើញសម័យគេឥឡូវនេះសំបូរហូរហៀគេស្លៀកតែល្មមៗគេយកជូតរនាបជូតមិនអស់ផង។

ក៖ បាទយាយ!

ខ៖ រួចមួយជំនាន់ខ្ញុំអើយបើថាមួយចង្កេះនៅតែមួយចង្កេះនិងជំនាន់ម៉ែខ្ញុំក៏ចឹងដែរត្បាញក្នុងព្រៃគាត់និយាយហាសជំនាន់បារាំងជំនាន់គាត់ជំនាន់បារាំង។

ក៖ អូ៎!

ខ៖ នៅពីក្មេងគាត់ត្បាញក្នុងព្រៃ។

ក៖ បាទយាយបាទ!

ខ៖ សម័យបារាំង។

ក៖ បាទយាយ!

ខ៖ អើយប្រវត្តិម៉ែខ្ញុំនិងកំសត់។

ក៖ អូ៎!

ខ៖ ប៉ុន្តែវាអត់មានគ្រាប់ផ្លោងចឹងហាស!

ក៖ បាទយាយបាទ!

ខ៖ គ្រាន់រត់ពូនអីហ្នឹងទៅទោះគេចាប់បានគេយកទៅដាក់គុកអីចឹងទៅវាលែងមកវិញ។

ក៖ បាទយាយអូ៎!

ខ៖ ប៉ុនចឹងវាវេទនាថាអារឿងខោអាវទៀតមួយជំនាន់ណុងជំនាន់គាត់។

ក៖ បាទយាយបាទ!

ខ៖ ហើយមកជំនាន់ខ្ញុំជំនាន់ប៉ុលពតណេះក៏គ្មានខោអាវស្លៀកដែរមានតែគេចែកអោយអាក្រិបខ្មៅនិងមួយចង្កេះហ្នឹងនេះ។

ក៖ រួចចុះពេលណុងប្ដីយាយគេអោយធ្វើអីយាយ?

ខ៖ ធ្វើចល័តដូចគា្នហ្នឹងមួយជំនាន់ណុង។

ក៖ អូ៎ប្ដីរបស់យាយអោយធ្វើចល័ត?

ខ៖ អើ!

ក៖ ប៉ុន្តែ..?

ខ៖ គេអោយរែកដីរែកអីដូចតែស្រីៗហ្នឹងហាស!

ក៖ នៅជាមួយយាយអត់ពេលណុងអត់ទេ?

ខ៖ នៅអើអាហ្នឹងនៅកងដោយផ្សេងទៅណាស់។

ក៖ អូ៎!

ខ៖ គេនៅកងគេផ្សេងទៅយើងស្រីៗនៅកងផ្សេង។

ក៖ អូ៎គេអត់អោយនៅជាមួយគា្នផងហោស?

ខ៖ ចាស! នៅជិតធ្វើការជាមួយគា្នប៉ុន្តែថាដូចថានៅមួយក្រុមៗទៅណាស់។

ក៖ អូ៎បទយាយបាទ!

ខ៖ ស្រីៗនៅខាងស្រីៗប្រុសៗនៅខាងប្រុសៗចឹងហាស!

ក៖ បាទយាយបាទ!

ខ​៖ អាហ្នឹងចឹង។

ក៖ រួចដល់ពេលដែរយើងជិតដាច់អីរឺក៏ដាច់អីយើងម៉េចបានដឹងថាដាច់ប៉ុលពតទៅយាយ។

ខ៖ ដឹងថាដាច់ហ្នឹងអត់ដឹងចុះមាននរណាមានវិទ្យុអីបើកដូចឥឡូវ។

ក៖ ចុះយើងម៉េចបានដឹងទៅយាយ?

ខ៖ ប្រាប់ហ្នឹងដឹងនិងនៅគគរហ្នឹងហាសស្រាប់លឺផីងផុងៗនាំគ្នាចុមស្អីណុងផ្អែលស្រាប់តែផីងផុងលឺស្រែកថាអើយួនចូលមកហើយយួនអារថគ្រោះសុទ្ធតែមុជឆ្លងទន្លេមកហើយ!

ក៖ បាទយាយ!

ខ៖ ហើយមានអីមុជឆ្លងទន្លេមកមែនតែម៉ាលឺពីព្រឹកស្មាហ្នឹងដល់។

ក៖ ចឹងហោសយាយ!

ខ៖ ដល់គា្មនទេពួកអាមេវាហ្នឹងរត់រប៉ាត់រប៉ាយទៅអ្នកស្រុកនិងនិយាយគា្នរត់ចាត់មីកឿនឈ្មោះមីកឿនអាមេប្រធានកងគេណុង។

ក៖ បាទយាយ!

ខ៖ អ្នកស្រុកណុវាខឹងវាធ្វើបាបអាខ្លះយកកូនគេទៅសំលាប់ចោលថ្មីៗផង។

ក៖ បាទយាយ!

ខ៖ មានអីមីកឿនណុងហែងក្របួចហែងជាប់។

ក៖ បាទយាយបាទ!

ខ៖ វាចេញអត់រួចបើអ្នកស្រុកបើអ្នកស្រុកណុងអាងមានកំលាំងមានអីយួនវាទៅមកមានអី។

ក៖ បាទយាយ!

ខ៖ រួចអាកងទ័ពគេឆ្លបគេហៅឆ្លបគេណុងរត់រប៉ាត់រប៉ាយរួចទៅដល់នេះទៅគេរត់ចឹងទាំងអស់ទៅអ្នកស្រុកយើងនិងនាំគា្នទៅរើកន្លែងវាហ្នឹងហាស!

ក៖ បាទយាយ!

ខ៖ កន្លែងបញ្ជីអីហ្នឹងដល់រើទៅឃើញគេមើលឃើញថាយើងនៅនិងគគរហ្នឹងវេទនារួចអង់តែបីថ្ងៃទៀតគេវ៉ៃដាក់ជើងទំនប់អស់ហើយ!

ក៖ បាទម៉ាបាទចុះយាយគិតថា..?

ខ៖ ក្នុងឯកសារគេនៅក្នុងណុងហាស!

ក៖ បាទយាយបាទ!

ខ៖ អើគេវ៉ៃដាក់ជើងទំនប់ណុបហើយវាអស់តែបីថ្ងៃ។

ក៖ បាទយាយ!

ខ៖ កាលជំនាន់ណុង។

ក៖ អូ៎ចុះយាយគិតថាចឹងអើពេលដែរដាច់ប៉ុលពតថ្មីៗយើងធ្វើអីគេទៅយាយ?

ខ៖ មានអីពេលដាច់ប៉ុលពតថ្មីៗណុងស្រូវអង្ករណុងចែកគ្នាប៉ុន្តែនរណាខ្លះវាស្ដាប់ចែកទៅវាមិនទាន់អាខ្លះណាដណ្ដើមមកយកទៅខ្លះក៏បានច្រើនទៅអាខ្លះក៏គ្នាអត់បានខ្លះគេខ្លះ។

ក៖ អូ៎ចុះគ្រាន់ថាយើងដាច់ប៉ុលពតដំបូងៗយើងធ្វើស្រែរួមជាមួយគ្នាហីយាយរឺមួយក៏យើងគេចែកស្រែអោយយើងពេលហ្នឹង?

ខ៖ អត់ទេគេចែក។

ក៖ គេចែកហើយហោស?

ខ៖ ហ្នឹងហើយចែកគ្នា។

ក៖ ម្នាក់មួយគ្រួសារបានប៉ុន្មានទៅ?

ខ៖ មើលម្នាក់បានប៉ុន្មានទេមួយអារចឹងកាលណុង។

ក៖ គេគិតថាសមាជិកមនុស្សហោសយាយ?

ខ៖ ហ្នឹងហើយ!

ក៖ អូ៎រួចចុះយើងម៉េចបាននរណាគេជាអ្នកចែកអោយយើងមេភូមិឃុំហោស?

ខ៖ មេភូមិនៅណុងស្រុកយើងហ្នឹងហាស!

ក៖ អូ៎ពេលដាច់ប៉ុលពតថ្មីៗ?

ខ៖ ហ្នឹងហើយ!

ក៖ មានអ្នកគេតែងតាំងធ្វើមេភូមិ?

ខ៖ ហ្នឹងហើយតែតាំងមេភូមិឃុំហ្នឹងទៅគេចែកគា្នរស់ទៅតិចៗម្នាក់ទៅ។

ក៖ អូ៎!

ខ៖ ហ្នឹងហើយរួចមានក្របីមានគោនរណាអាខ្លះណាគេចាប់ក្របីបានអើគោអីនិងមកដណ្ដើមគ្នាភ្ជួររាស់អើយ!

ក៖ បាទយាយបាទរួចចុះពេលណាដែរយើងគិតថាចាប់ផ្ដើមរៀងសប្បាយយាយ?

ខ៖ អើចាប់ផ្ដើមរឿងសប្បាយមកជំនាន់ដាច់ហ្នឹងទៅវាចេះតែមកលោកហ៊ុនសែនវាចេះតែសប្បាយតិចៗទៅ។

ក៖ ស្រួលហាសណេះយាយណេះបាទយាយបាទចុះអើយាយគិតថាចឹងកាលជំនាន់យាយនៅជាមួយឪពុកម្ដាយយាយផ្ទះរបស់យាយមានលក្ខណៈបែបណាយាយដល់ពេលយាយមកនៅឥឡូវនៅជាមួយកូនចៅផ្ទះម៉េចទៅ?

ខ៖ គាត់ពីដើមមកគាត់ៀ្ទះក្បឿងហ្នឹងដែរ។

ក៖ បាទយាយ!

ខ៖ ល្មមបានផ្ទះហ្នឹងអើយកាប់អូសដឹកអូសតាមព្រែកនិងមកលក់អោយគេល្មមបានផ្ទះហ្នឹងនៅនោះ។

ក៖ អូ៎កាលមុនបានផ្ទះក្បឿងដែរកាលនៅជាមួយឪពុកម្ដាយយាយ?

ខ៖ ចាស! ហ្នឹងហើយ!

ក៖ ដល់ពេល..?

ខ៖ អើផ្ទះចាស់ចឹងហ្នឹងជំនាន់ផ្ទះខ្ញុំប៉ុណ្ណឹងដែរ។

ក៖ ចឹងហោសយាយ?

ខ៖ ចាស! នេះនៅផ្ទះកេរ្តិ៍ថាប្អូនម៉ែខ្ញុំហ្នឹងផ្ទះខ្ញុំ។

ក៖ បាទយាយបាទ!

ខ៖ ធ្វើមួយជំនាន់ជាមួយគា្នហ្នឹងហាស!

ក៖ បាទ!

ខ៖ ប៉ុន្តែខ្ញុំវាផ្ទះខ្ញុំនិងពុតជាងខ្ញុំរុសទៅ។

ក៖ បាទយាយដល់ពេលរហូតមកដល់ឥឡូវបានផ្ទះហ្នឹងណេះយាយណេះ?

ខ៖ ចាស! រុសហ្នឹងយកក្បឿងចាស់និងមកគាស់វិញហ្នឹងហាស!

ក៖ អូ៎បាទយាយចុះអើយាយគិតថាផ្ទះណុងនរណាគេជាអ្នកជួសជុលសាងសងវាយាយគេប្រឧបករណ៍អីសំរាប់ជួសជុលសាងសងវា?

ខ៖ រុសចាស់ទៅធ្វើសារថ្មី។

ក៖​ ធ្វើសារថ្មីទាំងអស់ណេះយាយណេះអូ៎ប៉ុន្តែនរណាគេជាអ្នកជួសជុលសាងសងយាយផ្ទះហ្នឹងយើងជួលគេហោស?

ខ៖ ខ្ញុំជួលគេ។

ក៖ អូ៎ប៉ុន្តែយើងអត់មាននរណាគេនៅក្នុងក្រុមគ្រួសារយើងចេះធ្វើផ្ទះធ្វើសំបែងទេណេះយាយណេះ?

ខ៖​ អត់ជួលគេ។

ក៖ កូនចៅក៏អត់ចេះដែរណេះយាយណេះ?

ខ៖ អើកូនខ្ញុំសុទ្ធតែស្រីបួននាក់។

ក៖ អូ៎!

ខ៖ គ្មានប្រុសណា។

ក៖ បាទយាយចឹង..?

ខ៖ រួចវាណុងមេម៉ាយណុងមីបងណុង។

ក៖ ចឹងយាយហោស?

ខ៖​ ចាស!

ក៖ អូ៎បាទយាយរួចចុះអើយាយគិតថាអើចឹងដូចជាឪពុកម្ដាយយាយធ្លាប់បង្រៀនពីជំនាញអីទៅយាយអត់យាយ?

ខ៖ អើគ្មានរៀនអីទេមួយជំនាន់ណុងបានតែបួសលោក។

ក៖ វេញវល្លិ៍ កូរស្ករអូ៎!

ខ៖ បានតែបួសលោកវត្តហ្នឹង!

ក៖ នរណាគេឪពុកយាយហោស?

ខ៖ បងខ្ញុំណុង។

ក៖ អូ៎!

ខ៖ មានតែប៉ុនណុងវារៀងសូត្រអីណាខ្វះខាតរៀន។

ក៖ ចឹងឪពុកម្ដាយអត់ដែរបង្រៀនអីទៅយាយទេណេះ?

ខ៖ ចាស! អត់ទេ។

ក៖ អូ៎បាទយាយចុះយាយគិតថា..?

ខ៖​ គាត់អត់ចេះដែរ។

ក៖ បាទយាយចុះយាយគិតថាអើឪពុកអើបងប្អូនក្រុមគ្រួសារយាយកូនចៅយាយចេះមាននរណាគេចេះលេងឧបករណ៍ភ្លេងអត់យាយ?

ខ៖ ភ្លេងហោស?

ក៖ បាទភ្លេងខ្មែរភ្លេងសៀម?

ខ៖ អត់ចេះទេ។

ក៖ អត់ចេះទេណេះយាយណេះ?

ខ៖ ចាស!

ក៖ អូ៎បាទយាយចុះអើយាយគិតថាដូចជាស្រែចំការយាយធ្លាប់ធ្វើណេះយាយណេះ?

ខ៖ អើធ្វើតែស្រែចំការហ្នឹងហាស!

ក៖ ភាគច្រើននៅស្រែភាគច្រើនយាយធ្វើអីគេយាយ?

ខ៖ ធ្វើប្រាំងទឹកស្រកទៅ។

ក៖ ឥឡូវនៅតែធ្វើចឹង?

ខ៖ នៅតែធ្វើចឹង។

ក៖ ​អូ៎ធ្វើស្រែប្រាំងយាយហោស?

ខ៖ ចាស!

ក៖ អូ៎ចុះចិញ្ចឹមសត្វយាយធ្លាប់ចិញ្ចឹមអត់មាន់ ទា ជ្រូក គោ ក្របី?

ខ៖ អើចិញ្ចឹមតែគោ ក្របីគោនៅផ្ទះខ្ញុំខ្ញុំចិញ្ចឹមតែគោ។

ក៖ ចឹងហោសយាយ?

ខ៖ ផ្ទះគេទៀតគេចិញ្ចឹមគេចិញ្ចឹមក្របី។

ក៖ អូ៎បាទយាយបាទចុះអើយាយគិតថាយាយធ្លាប់លក់ដូរអត់យាយ?

ខ៖ អើទៅមានទៅទៅលក់ទៅបើវាអត់លក់អីលក់ក្របីនិងលក់គោណុង។

ក៖ អត់ទេលក់ដូរដូចលក់អន្សមលក់ចេកអាំងលក់អីផ្សេងៗចឹងហាសណាស់លក់ត្រីលក់អី?

ខ៖ លក់។

ក៖ យាយលក់ដែរហោស?

ខ៖ ចាស!

ក៖ ពេលណុងយាយលក់អីគេទៅយាយ?

ខ៖ លក់ម៉ាំយើងម៉ាំដូចថាបើមានទៅលក់ទៅវាមែនទៅដូចម៉ូយគេរាល់ថ្ងៃគេទៅលក់ប្រចាំការព្រឹកល្ងាចដូចយាយហ៊ាងអី។

ក៖ បាទយាយបាទចុះយាយគិតថាអើយាយគិតថាការងាររបស់យាយតាំងពីក្មេងរហូតមកដល់ឥឡូវយាយធ្លាប់ធ្វើការងារអីគេខ្លះទៅយាយ?

ខ៖ មានធ្វើអីទេមានតែប្រាំង។

ក៖ ធ្វើតែប្រាំងហ្នឹងទេណេះយាយ?

ខ៖ ចាស!

ក៖ តាំងពីក្មេងមកម៉ង?

ខ៖ ហ្នឹងហើយ!

ក៖ រហូតទាល់ឥឡូវ?

ខ៖ ឥឡូវហ្នឹងធ្វើតែប្រាំងហើយចិញ្ចឹមគោនិងចិញ្ចឹមអីហ្នឹង!

ក៖ អូ៎បាទយាយចុះយាយគិតថាអើជីវិតរបស់យាយមានការផ្លាស់ប្ដូរអីយាយតាំងពីក្មេងរហូតមកដល់ឥឡូវកាលនៅក្មេងម៉េចទៅយាយនៅជាមួយឪពុកម្ដាយ?

ខ៖ ហ្នឹងហើយបើដាច់អាពតទៅមានកូនមានចៅរញ៉េករញ៉ាចគ្មានធ្វើអីណា។

ក៖ បាទយាយបាទរហូតមក..?

ខ៖ មកសម័យនេះទៀត។

ក៖ ដល់ឥឡូវក៏នៅតែអត់ធ្វើអីដែរណេះយាយណេះ?

ខ៖ ហួសពេលធ្វើហើយ!

ក៖ ចុះជីវភាពសុខភាពក្រុមគ្រួសារឥឡូវម៉េចដែរយាយ?

ខ៖ អើវាបានតែម៉ាធ្វើប្រាំងហូបហ្នឹងហាសយើងអត់លុយចាយហ្នឹងហាស!

ក៖ ​អូ៎បាទយាយបាទចុះអើយាយគិតថាចឹងម្ហូបអីដែរយាយចូលចិត្តហូបយាយ?

ខ៖ អើហូបត្រីទៅសាច់ជ្រូកចឹងទៅតែប៉ុណ្ណឹងខ្ញុំ។

ក៖ ចឹងហោសយាយ?

ខ៖ ចាស! ខ្ញុំយកខ្នើយកើយទៅ។

ក៖​ អូ៎អត់អីទេយាយមិនបាច់ទេយាយមិនបាច់ទេអត់អីទេយាយរួចចុះយាយគិតថាចឹងដូចល្បែងប្រជាប្រិយ៍យាយធ្លាប់លេងល្បែងប្រជាប្រិយ៍អីគេយាយលក្ខណៈដូចបោះអង្គុញ ចោលឈូង លាក់កន្សែងកាលពីមុនយាយលេងអត់?

ខ៖ លេង។

ក៖ លេងដែរហោសយាយហោស?

ខ៖ លេង។

ក៖ លេងនៅណានៅវត្តហ្នឹងហោសយាយ?

ខ៖ នៅវត្តហ្នឹងគ្មានទៅណាទេ។

ក៖ អូ៎បាទយាយបាទចុះយាយគិតថាយាយចូលចិត្តរាំច្រៀងអត់កាលពីក្មេងហាស?

ខ៖ អើតែរាំក៏មិនចេះរាំដែរបានតែលេងឈូងលេងអង្គុញ។

ក៖ អូ៎បាទយាយបាទចុះយាយគិតថាអើល្ខោនយីកេអាយ៉ៃយាយចូលចិត្តអត់យាយ?

ខ៖ ល្ខោនចូលចិត្តមើល។

ក៖ អូ៎!

ខ៖ អាយ៉ៃក៏ចូលចិត្តមើល។

ក៖ បាទយាយបាទចុះអើទាក់ទងពីធ៌មវិញរាល់ថ្ងៃយាយសុំសិល្បិ៍នៅ?

ខ៖ សុំហើយ!

ក៖ សុំសិល្បិ៍ហើយណេះយាយណេះសិល្បិ៍ប៉ុន្មានហើយយាយ?

ខ៖ សិល្បិ៍ប្រាំ។

ក៖ សិល្បិ៍ប្រាំណេះយាយណេះអូ៎បាទយាយចុះអើយាយកាលនៅក្មេងយាយធ្លាប់បានរៀនអត់រៀនខ្មែរអត់យាយជំនាន់ណុង?

ខ៖ រៀនដែរប៉ុន្តែរៀនដូចម៉េចទេមិនចាំនិងគេទេខ្ញុំ។

ក៖ កាលណុងយាយរៀនបានថ្នាក់ទីប៉ុន្មានយាយ?

ខ៖ ថ្នាក់ទីមួយហ្នឹង!

ក៖ រៀនបានថ្នាក់ទីមួយហោស?  
ខ៖ ទីមួយយើងអីហ្នឹងហាសយាយហ៊ាងប៉ុនយាយយឿងគាត់ដូចរៀងចាំជាងខ្ញុំ។

ក៖ បាទយាយយាយភ្លេចអស់ហើយណេះយាយណេះ?

ខ៖ វាមិនភ្លេអើអក្សរអីនៅមើលអក្សរធ៌មដាច់ខ្លះៗ។

ក៖ បាទយាយបាទចុះយាយគិតថាអើជំនាន់យាយនិងយាយមានរៀនបារាំងអត់យាយ?

ខ៖ អត់ទេ។

ក៖ បាទ!

ខ៖ អត់ទេ។

ក៖ អត់ដែររៀនទេណេះយាយណេះ?

ខ៖ អត់ដែររៀនទេ។

ក៖ ចុះយាយមានមិត្តភក្តិស្និទ្ធិស្នាលដែរធំធាត់មកជាមួយគា្នកាលយាយនៅរៀនអត់ធ្លាប់មានអត់?

ខ៖ មិត្តភក្តិគ្នាយើងក្នុងភូមិក្នុងស្រុក។

ក៖ អូ៎!

ខ៖ ខ្លះរៀនជាមួយលោកអីហ្នឹង!

ក៖ បាទយាយបាទ!

ខ៖ ជំនាន់ណុងហោស!

ក៖ អូ៎!

ខ៖ យាយសាតណេះរៀនជាមួយលោកគ្រូបង្រៀន។

ក៖ បាទយាយរួចចុះយើងធ្លាប់មានជាអនុស្សាវរីយ៍ជាមួយមិត្តភក្តិកាលយើងនៅរៀនអត់អីដែរយើងចងចាំអីចឹងហាសណាស់?

ខ៖ ចាស!

ក៖ អត់មានទេណេះយាយណេះ?

ខ៖ ចាស!

ក៖​ បាទយាយ!

ខ៖ អើមួយជំនាន់ណុងតិចដែររៀនទាល់តែរៀនថ្នាក់ធំតិចដែរមានមិត្តភក្តិនៅតូចៗចឹង។

ក៖ បាទយាយបាទចុះយាយតាខាងម្ដាយឈ្មោះអីគេយាយ?

ខ៖ យាយតាឪខាងប្ដី។

ក៖ យាយតាខាងម្ដាយយាយហោសយាយមិនមានម្ដាយឈ្មោះអ៊ុចឯមមែនទេយាយ?

ខ៖ ចាស!

ក៖ រួចចុះអើ..?

ខ៖ ម្ដាយគាត់។

ក៖ ម្ដាយឪពុករបស់អ៊ុចយាយអ៊ុចឯមហ្នឹងឈ្មោះអីគេ?

ខ៖ ម្ដាយណុង..។

ក៖ តាឈ្មោះតាអ៊ុចមែនអត់យាយ?

ខ៖ ចាស!

ក៖ ចុះយាយ!

ខ៖ យាយឈ្មោះយាយឆឹម។

ក៖ យាយឆឹមហោស?

ខ៖ ខ្ញុំកើតមិនទាន់ទេប៉ុនលឺតែគាត់និយាយ។

ក៖ បាទចុះយាយតាខាងឪពុកវិញយាយ?

ខ៖ ឈ្មោះយាយឡុង។

ក៖ យាយឡុងតាសួនណេះយាយ?

ខ៖ ចាស!

ក៖ យាយឡុងតាសួនបាទយាយចុះយាយគិតថាអើយាយតាខាងឪពុកនិងយាយតាខាងម្ដាយពួកគាត់អ្នកស្រុកនៅណាយាយ?

ខ៖ អើគាត់នៅអីទួលត្រាច។

ក៖ ទួលត្រាច?

ខ៖ អើ!

ក៖ អូ៎ខ្ញុំអត់ស្គាល់?

ខ៖ ជិតត្រពាំងអំពិល។

ក៖ បាទយាយបាទចុះ..?

ខ៖ អាណុងខាងឪពុក។

ក៖ បាទយាយ!

ខ៖ ខាងម្ដាយនៅហ្នឹង!

ក៖ បាទយាយបាទចុះយាយគិតថាអើយាយមករស់នៅហ្នឹងអស់រយះពេលប៉ុន្មានឆ្នាំហើយយាយ?

ខ៖ ថាឪពុកខ្ញុំ។

ក៖ យាយយាយមករស់នៅនិងអស់រយះប៉ុន្មានឆ្នាំហើយ?

ខ៖ យាយ..។

ក៖ យាយបាទ!

ខ៖ ខ្ញុំហោស?

ក៖ បាទយាយ!

ខ៖ ខ្ញុំរស់នៅនិងពីតូចមក។

ក៖ តាំងពីតូចមកម៉ងហោសយាយណេះ?

ខ៖ ហ្នឹងហើយកើតនិងនៅហ្នឹងតែម៉ង។

ក៖ អូ៎បាទយាយចុះយាយដូចជាមានសាច់ញ្ញាតិបងប្អូនកូនចៅណាដែរទៅរស់នៅស្រុកក្រៅអត់យាយ?

ខ៖ អត់មានទេ។

ក៖ នៅថៃ វៀតណាម កូរ៉េអីអត់មានទេណេះ?

ខ៖ អត់។

ក៖ អូ៎ប៉ុន្តែមានអ្នកណានៅឆ្ងាយ?

ខ៖ កូនក្មួយណុងក៏គ្មានដែរ។

ក៖ មានអ្នកណាគេនៅឆ្ងាយពីខេត្តកំពង់ចាមនិងដូចនៅភ្នំពេញនៅណាដែរទៅធ្វើការអីមានទេយាយកូនក្មួយកូនចៅអី?

ខ៖ កូនខ្ញុំមីពៅនៅខេត្តតាកែវវាទៅធ្វើការរោងចក្រហ្នឹង!

ក៖ អូ៎មានគ្រួសារនៅណុងហោសយាយ?

ខ៖ អើ!

ក៖ អូ៎!

ខ៖ ប៉ុន្តែវានៅនិងដែរប៉ុនវាទៅលេងម៉ែក្មេកគេនិងគេធ្វើណុងទៅ។

ក៖ បាទយាយបាទចុះប្ដីរបស់យាយឈ្មោះអីគេយាយ?

ខ៖ ឈ្មោះតាលាង។

ក៖ តាលាង?

ខ៖ ចាស!

ក៖ អូ៎ចុះអើយាយរៀបអាពាហ៍ពិពាហ៍អស់ប៉ុន្មានឆ្នាំហើយ?

ខ៖ រៀបនិងតាំងពីអាយុម៉្ភៃពីរណុងម៉េស។

ក៖ ម៉្ភៃពីរឥឡូវហុកប្រាំពីរណេះយាយណេះ?

ខ៖ ចាស!

ក៖ ចឹងយាយការអស់សែសិបប្រាំឆ្នាំ?

ខ៖ ហ្នឹងហើយ!

ក៖ បាទយាយចុះកូនយាយយាយមានកូនប៉ុន្មាននាក់យាយ?

ខ៖ កូនបួននាក់ហោស!

ក៖ កូនបួននាក់ណេះយាយណេះ?

ខ៖ ចាស!

ក៖ កូនបងអាយុប៉ុន្មានយាយ?

ខ៖ អាយុសែប៉ុន្មានហើយសែបួនហើយ!

ក៖ អូ៎យាយការហើយយាយទំនេរពោះមួយខែមួយឆ្នាំសិនហោសយាយ?

ខ៖ ណុងហើយ!

ក៖ អូ៎បាទយាយបាទចុះយាយគិតថាកូនបងគាត់ឈ្មោះអីគេហើយគាត់នៅណាយាយ?

ខ៖ នៅនិងដែរនៅក្រោមនេះ។

ក៖ អូ៎ថាមេម៉ាយមិញហ្នឹងហោស?

ខ៖ អើ!

ក៖ អូ៎កើតអីយាយ?

ខ៖ មានអីវាកូនមួយ។

ក៖ កូនមួយណេះយាយណេះ?

ខ៖ ចាស! ប្រុស។

ក៖ គាត់រកស៊ីអីគេទៅយាយ?

ខ៖ វាណុងមានរកអីទេធ្វើប្រាំងនិងហើយហ្នឹងលក់នុំអីកំប៉េកកំប៉ុកហ្នឹង!

ក៖ អូ៎!

ខ៖ ហើយហ្នឹងដើរទៅស៊ីឈ្នួលគេចឹងធ្វើសំណង់ធ្វើអីទៅរួចអាកូនហ្នឹងរៀន។

ក៖ បាទយាយបាទចុះកូនទីពីរយាយ?

ខ៖ កូនទីពីរក៏នៅហ្នឹងដែរ។

ក៖ នៅហ្នឹងដែរហោសយាយ?

ខ៖ ចាស!

ក៖ គាត់ធ្វើអីគេយាយ?

ខ៖ អើធ្វើប្រាំងធ្វើអីហ្នឹងចិញ្ចឹម..។

ក៖ អូ៎!

ខ៖ ក្របីចិញ្ចឹមអីប៉ុនក្របីប្រាំងមិញចោរលួចមួយក្រោលទៅអស់គ្នា។

ក៖ អើម៉េចចឹងយាយ?

ខ៖ អើដឹងម៉េច។

ក៖ គេលួចរបស់គាត់ហោស?

ខ៖ លួចយកដាក់ឡានទៅតែម៉ង។

ក៖ ចុម..!

ខ៖ អស់ហើយគ្នាមានអីទេ។

ក៖ កូនទីពីរហោសយាយ?

ខ៖ អើកូននោះបួននាក់កូនទីពីរហោស!

ក៖ ចុះកូនទីបី?

ខ៖ កូនទីបីមានផ្ទះតូចគេនោះ។

ក៖ អូ៎ចឹងមានន័យថាកូនពៅគាត់ទៅនៅតាកែវ?

ខ៖ អើ!

ក៖ អូ៎ប៉ុន្តែកូនទីបីគាត់ធ្វើអីគេយាយ?

ខ៖ កូនទីបីនិងវានៅដេរកំពង់ចាមនេះល្ងាចវាមកផ្ទះ។

ក៖ តែឥឡូវគាត់ទៅលេងនៅតាកែវ?

ខ៖ អាហ្នឹងទីបី។

ក៖ អូ៎ទីបីហោសយាយ?

ខ៖​ អើអាតាកែវនិងវាមានមកផ្ទះអីណាវាទៅនៅដេកណុង។

ក៖ នៅណុងម៉ង?

ខ៖ អើ!

ក៖ អូ៎!

ខ៖ វាមកផ្ទះនៅហ្នឹងតើប៉ុន្តែថាវាសុំអាណុងរោងចក្រគេនេះវាដេរទៅធ្វើណុងទៅ។

ក៖ អូ៎បាទយាយ!

ខ៖ ទៅណុងបានអោយម៉ែវាមើលកូនអោយផង។

ក៖ អូ៎បាទយាយបាទស្រួលចុះយាយមានចៅប៉ុន្មាននាក់ទៅយាយចឹងច្រើន?

ខ៖​ អើចោអានោះបួនប្រាំមួយប្រាំពីរនាក់។

ក៖ អូ៎ច្រើនដែរណេះយាយណេះ?

ខ៖ អើ!

ក៖ ចុះយាយ..?

ខ៖ ធំតែអាកូនវាណុងមួយទេទៅរៀន។

ក៖ កូនគាត់ស្រីមិញហ្នឹងហេស?

ខ៖ ប្រុស។

ក៖ អូ៎ប្រុសហោស?

ខ៖ អើ!

ក៖ អូ៎រួចចុះយាយគិតថាអើចឹងកាលពីក្មេងយាយធ្លាប់មានអើគោលបំណងថាយាយធំឡើងចង់ធ្វើអីមួយយាយធ្លាប់គិតអត់យាយ?

ខ៖ ខ្ញុំហោស?

ក៖ បាទ!

ខ៖ អើមិនដឹងគិតធ្វើគោលបំណងធ្វើអី។

ក៖ អត់ដែរគិតទេណេះយាយណេះ?

ខ៖ មិនដឹងទៅអីណាព្រោះយើងគ្មានសាច់ញ្ញាតិអីណានៅអោយគ្រាន់។

ក៖ បាទយាយបាទចុះយាយបើមានសំនួរចុងក្រោយមួយបើសិនជាចង់អោយយាយផ្ដែផ្ដាំទៅកូនចៅជំនាន់ក្រោយៗយាយមានពាក្យពេចន៍អីដែរចង់ផ្ដាំផ្ញើរទៅពួកគាត់អត់យាយ?

ខ៖ ផ្ញើរទៅ។

ក៖ លក្ខណៈថាផ្ដាំផ្ញើរទៅចៅៗ?

ខ៖ អូ៎!

ក៖ អោយពួកគាត់ខំប្រឹងរៀន?

ខ៖ ណុងហើយអើយចៅៗប្រឹងរៀនទៅអោយវាចេះហ្នឹងគេ។

ក៖ អូ៎!

ខ៖ រួចបានអាចៅមួយនោះបានរៀន។

ក៖ អូ៎!

ខ៖ អោយកូនវាណុងកូនតែមួយទេ។

ក៖ បាទយាយបាទ!

ខ៖ បានទៅរៀនកំពង់ចាមហើយ!

ក៖ អូ៎!

ខ៖ ថ្នាក់ទីដប់មួយឆ្នាំក្រោយនិងទីដប់ពីរហើយ!

ក៖ បាទយាយបាទចុះយាយគិតថាអើយាយធ្លាប់ទូន្មានព្រានប្រដៅចៅកុំអោយពួកគាត់ធ្វើអំពើដែរអត់ល្អ?

ខ៖ ហ្នឹងហើយ!

ក៖ នៅក្នុងសង្គមអីចឹងហាសណេះយាយ?

ខ៖ ហ្នឹងហើយ!

ក៖ ដូចជក់គ្រឿងញៀន?

ខ៖ ហ្នឹងហើយចេះតែប្រដៅហើយចឹងបានអាចៅនោះកូនមីទីពីរនោះវាទ្រើសតិចហើយដូចតែថាឥឡូវគ្រូអត់រៀនទេឥឡូវអោយវាទៅនៅវត្តទៅអោយលោកក្ដាប់អោយណែនតិចបើវានៅនិងវាដើរទៅដើរមកកែ្រងចូលអា..។

ក៖ បងតូចបងធំ?

ខ៖ ហ្នឹងហើយបងតូចបងធំតែចូលហើយយើងកែវាមិនឡើងទេ។

ក៖ ត្រូវយាយ!

ខ៖ ចាស!

ក៖ ពិបាកណេះយាយ?

ខ៖ ហ្នឹងហើយចឹងបាននិយាយថាអោយទៅនៅវត្តហោសលោកបង្រៀនហើយលោកអត់អោយមានដើរចឹងបាននៅតូចដែកគុណហាសកុំអោយដើរលេងមានអីទាល់តែទៅអីណុងទៅខ្លាច។

ក៖ អូ៎បាទយាយ!

ខ៖ ចាស! ខ្លាចវាមិនសូវដើរលេងហាស!

ក៖ បាទយាយបាទ!

ខ៖ វានៅផ្ទះនិងវាដើរទភណេះទៅណោះខ្លាចជួបគេទៅហោសហែងបឺតមួយខ្សឺតទៅហាស!

ក៖ បាទត្រូវយាយ!

ខ៖ ខ្លាចចឹងហាស!

ក៖ បាទ!

ខ៖ ចឹងបានថាអើយប្រដៅចៅរាល់ថ្ងៃអោយដើរផ្លូវល្អកុំទៅឃើញគេកុំទៅចូលជិតគេ។

ក៖ បាទយាយបាទ!

ខ៖ យើងប្រឹងទៅវត្តនិងប្រឹងរៀនហាសអោយចេះអោយចាំ។

ក៖ បាទយាយបាទយាយមានពាក្យពេចន៍អីចង់ផ្ដាំផ្ញើរទៅកូនចៅផ្សេងទៀតអត់យាយ?

ខ៖ មានទេចេះតែចង់ផ្ញើរហើយអាកូនចៅគេផ្សេងៗគេបង្រៀនអោយវាល្អកុំអោយវានាំគា្នធ្វើអាចុងវាមិន..។

ក៖ ចឹងហោសយាយកុំអោយដោយសារអោយប្រឹងរៀនទៅអោយមានអនាគត់ល្អណេះយាយណេះ?

ខ៖ កុំអោយដូចយាយ..។

ក៖ កុំអោយដូចយាយ?

ខ៖ យាយពិបាកពីនោះមកណាស់វេទនាណាស់អោយប្រឹងរៀនទៅគ្រាន់អោយចេះអោយដឹងទៅឥឡូវគេរកអ្នកចេះអ្នកដឹង។

ក៖ បាទយាយបាទត្រូវ!

ខ៖ យើងអត់ចេះយើងងងឹតល្ងង់មិនដឹងទៅណាទេដូចយាយចឹងល្ងង់ហាណាស់នៅទៅតែធ្វើប្រាំងធ្វើស្រែគេចេះគេទៅឆ្ងាយៗ។

ក៖ បាទយាយបាទត្រូវ!

ខ៖ ធ្វើការងារគរមុខរបរគេធំដុំទៅមិនហត់ដូចនៅដូចយាយនៅពីដើមមកយាយហត់ណាស់វេទនាហើយហត់ហើយស៊ីវាមិនឆ្ងាញ់ទៀត។

ក៖ បាទត្រូវយាយ!

ខ៖ ហ្នឹងហើយ!

ក៖ ចឹង..?

ខ៖ ស៊ីអីឆ្ងាញ់។

ក៖ មានអីផ្សេងអត់យាយ?

ខ៖ អើមានអី។

ក៖ មានតែប៉ុណ្ណឹងទេណេះយាយណេះ?

ខ៖ ចាស!

ក៖ ចឹងចុងក្រោយខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយហើយខ្ញុំនិងការសម្ភាសមួយហ្នឹងក្នុងទៅក្នុងវេបសាយសាលាដើម្បីតំកល់ទុកអោយកូនចៅជំនាន់ក្រោយរបស់យាយបានស្គាល់នឹងបានដឹងចឹងចុងក្រោយខ្ញុំសុំការអនុញ្ញាតិយាយដើម្បីដាក់ការសម្ភាសមួយហ្នឹងហាសយាយ ទៅក្នុងវេបសាយរបស់សាលាដើម្បីតំកល់ទុកអោយកូនចៅជំនាន់ក្រោយពួកគាត់បានស្គាល់បានដឹងពីប្រវត្តិរបស់យាយបានទេយាយ?

ខ៖ អោយដាក់ផ្សាយទៅ។

ក៖ អើនិងយើងយកដាក់ទៅក្នុងវេបសាយសាលាហើយយើងមានជាវេបសាយមួយដើម្បីតំកល់ទុកអោយកូនចៅជំនាន់ក្រោយរបស់យាយដែរពួកគាត់ចង់បើកមើលសំលេងរបស់យាយចឹងហាសណាស់?

ខ៖ ចាស!

ក៖ ចឹងអត់អីទេណេះយាយណេះ?

ខ៖ អើមានអីដឹងម៉េច។

ក៖ អូ៎បាទយាយ។